**ILTAKOULU RY**

**PÖYTÄKIRJA**

**HALLITUKSEN KOKOUS 8/2016**

**Aika: 4.5. klo 13.00**

**Paikka: RH D12**

**Paikalla:**

Markus Rahja, *puheenjohtaja*

Nanni Hiltunen, *sihteeri*

Johannes Ahvo

Eetu Tulonen

Henri Niemi

Jasmin Assulin, *poistui ajassa 15.50*

Sunna Mbye

Saku Pesonen

Netta Mäkisalo, *saapui ajassa 13.14, poistui ajassa 15.50*

Roope Tukia, *poistui ajassa 14.37.*

1. Kokouksen avaaminen

Kokous avataan ajassa 13.07.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi

1. Kokouksen pöytäkirjantarkastajien valinta

Valitaan pöytäkirjantarkastajiksi Johannes Ahvo ja Jasmin Assulin.

1. Kokouksen esityslistan hyväksyminen

Lisätään kohta 7. Pöytäkirjanlisäykset kevään osalta. Siirretään kohta 11. Kohdaksi 8. Lisätään kohtaan 9. Menneet tapahtumat alakohta a. Verenluovutuskampanja Interaktion ja SOS ry:n kanssa 2.3.-15.4. Siirretään kohta 18. Kansainvälisyys ja kehitysyhteistyö kohdaksi 12.

1. Ilmoitusasiat ja posti

Ei ilmoitettavaa eikä postia.

1. Talous
2. taloustilanne

Iltakoulun tilillä on 13246,88e. Taloustilanne on hyvä.

1. laskut ja korvaukset

Hyväksyttävät maksut:

Elisa Rautiainen, 15,30e. Valmennuskurssin materiaalipakettien postituskuluja.

Laskut hyväksytään täysmääräisinä.

1. Sähköisesti hyväksytyt laskut ja korvaukset

Sähköisesti hyväksytyt laskut:

Oscar Lindvall, 30,30€. Valmennuskurssin materiaalipakettien tulostus.

Oscar Lindvall, 13,20€. Valmennuskurssin materiaalipakettien postitus.

Valmennuskurssikoordinaattorit olivat ehdottaneet 60e veloitusta lopuista materiaalipaketeista ja päätettiin toimia näin. Alkuperäinen päätös oli, että jos materiaalipaketin tilaajia tulisi yli kymmenen, veloitettaisiin 50e lopuilta tilaajilta.

1. Pöytäkirjalisäykset kevään osalta

29.1. päätettiin nostaa 18.2. järjestettävän Hankipallon budjetti 15 eurosta 30 euroon.

1. Koulutuspolitiikka

Menneitä kopotapahtumia: Politiikan tutkinto-ohjelman kokous 18.4, Jasmin Assulin edustamassa. Kokouksessa keskusteltiin Leadership for Change - maisteriohjelmasta, Ällästikku- palkintorahasta, JKKn yhteisestä jatkokoulutuksesta sekä simaa ja tippaleipää- tilaisuuden suunnittelusta.

21.4. JKY:n Kollegiossa keskusteltiin uudesta kansainvälisestä maisteriohjelmasta, seuraavan vuoden opetussuunnitelmat hyväksyttiin ja puhuttiin Tampere3- prosessista.

22.4. Tamyn kopovaliokunnan kokouksessa Jasmin Assulin toimi sihteerinä. Kokouksessa keskusteltiin Tampere3- hankkeesta, yksikkörakenneuudistuksesta sekä opintojen työelämärelevanssista.

26.4. Opetusneuvoston kokouksessa keskusteltiin opetuspalautteen yhteenvedosta, Apollonin uudelleenjulkaisusta, Tampere3- hankkeesta ja Kampuskamarista, sekä lukuvuoden aloitusseminaarista.

27.4. oli Tampere3- seminaari, jossa Markus Rahja ja Jasmin Assulin edustamassa Iltakoulua. Informatiivinen tilaisuus.

4.5. Jasmin Assulin ja Markus Rahja mukana lukuvuoden aloitusseminaarin työryhmän kokouksessa, jossa käynnistettiin syksyn 10-vuotis juhlaseminaarin suunnittelu.

*Netta Mäkisalo saapuu ajassa 13.14.*

1. Menneet tapahtumat
2. Verenluovutuskampanja Interaktion ja SOS ry:n kanssa 2.3.-15.4.

Kampanja ei ollut luovuttajien suhteen menestys. Kampanjasta informoitiin suhteellisen paljon, mutta ihmisten saaminen mukaan osoittautui yllättävän hankalaksi. Iltakoululaisia luovutti eniten (viisi luovuttajaa) ja siten voitti kampanjan, ja sai palkinnoksi 15e lahjakortin Ruohonjuureen. Kehotetaan harkitsemaan vaihtoehtoisia hyväntekeväisyyskampanjoita.

1. Kevätkokous 12.4.

Kevätkokouksessa vuoden 2015 hallitukselle myönnettiin vastuuvapautus ja ensimmäistä kertaa tehtiin sääntömääräiset jäsenten poistot.

1. Lavatanssibileet 14.4.

Onnistunut tapahtuma, jonne lippuja myytiin tavoitemäärän mukaisesti 307 kappaletta. Kävijäarvio on kuitenkin noin 320 henkilöä, sillä ovella lippujen tarkastamisen kontrolli petti. Mukana järjestämässä oli seitsemän ainejärjestöä, joka oli liian paljon. Päätetään palauttaa tapahtuman järjestäminen alkuperäisille järjestäjäainejärjestöille.

1. Opiskelijoiden lentopallon sm-kisat 16.4.-17.4.

Työväen ampujat osallistui kisoihin, ja pelasi tasoonsa nähden menestyksekkäästi. Tapahtumaan osallistui 13 pelaajan joukkue iltakoululaisista. Tapahtuma, ja Iltakoulun aloitettu lentopallotoiminta olivat erittäin onnistuneita ja toivottuja myös jatkossa.

1. JKY Puistofutis 18.4.

Työväen ampujat osallistui peleihin ja selviytyi jatkopeleihin asti. Pelaamassa oli noin seitsemän iltakoululaista, ja paikan päällä noin 13 iltakoululaista. Rento ja onnistunut tapahtuma, jossa oli myös tarjoiluja ja musiikkia.

1. Poliittinen elokuvailta Oasiksessa 19.4.

Katsottiin elokuva Life in a Day. Osallistujia oli 23. Oasis oli tilana toimiva, ja käyttöä kannattaa harkita myös jatkossa. Tarjolla oli pari pussia sipsejä.

1. Reivit Oka ry:n kanssa 20.4.

Konseptina onnistunut, mutta budjetointia pitää parantaa ja hieman muokata. Iso osa osallistujista oli okalaisia, Iltakoulun osuus harmittavan pieni, noin 20 ihmisen luokkaa. Yhteensä paikalla oli noin 70 ihmistä. Oka ry yhteistyökumppani oli todella hyvä.

1. Iltakoulun Circus Maximus 21.4.

Osallistujia oli 15. Tapahtumassa kaksi keskustelua joiden välissä leikittiin leijonanmetsästystä ja viikinkihippaa. Tapahtumalle saatiin ideoitua hyvä konsepti, ja osallistujat olivat tyytyväisiä.

1. Hengailuiltama Interaktion kanssa 22.4.

Mukava lautapeli-ilta. Osallistujia oli 11 henkeä, 3 interaktiolaista ja loput Iltakoulusta. Tapahtuma oli onnistunut ja täysin alkoholiton.

1. Wappumökki 23.4.-24.4.

Vuorokauden läpi kestänyt onnistunut mökkireissu. Tapahtumassa pelattiin ulkopelejä, leikittiin, kisailtiin, saunottiin, soudeltiin, syötiin ja vietettiin mukavaa aikaa. Kokonaisuudessaan palaute oli pelkästään positiivista, mutta kehotetaan harkitsemaan tarkasti yllätysesiintyjien valintaa. Tapahtuman järjestelyt onnistuivat hyvin ja tapahtuma suositellaan järjestettäväksi uudestaan.

1. Playboy Olympics 25.4.

Porukka tuntui viihtyvän, tosin iltakoululaisia oli paikalla säälittävän vähän, noin viisi kappaletta. Jäsenistöä oli vähän todennäköisesti sen takia, että Wappumökki rasitti jäsenistöä.

1. Megazone 26.4.

Tapahtuma koostui itse pelistä, sekä ennakkoinfosta jonka piti lajin pro-osaaja Timo Halttunen. Pelit olivat hauskat, ja Halttunen ilmoitti olevansa käytettävissä myös tulevaisuudessa, mikäli aikataulut sopivat. Paikalla oli 12 iltakoululaista ja neljä reettoria. Samalle ajankohdalle osui muiden ainejärjestöjen Vappudisco, jonka takia Interaktio perui viime hetkellä kokonaan, ja reettoreita saatiin vain vähän. Iltakoulun osalta tapahtuma onnistui, mutta yhteistyön oli ongelmallista. Suunnitteilla syksylle oma vastaava tapahtuma, jossa varattaisiin tila koko illaksi, sillä yksi peli menee todella nopeasti.

1. VIP Pesis 27.4.

Iltakoulusta paikalla ensimmäisissä peleissä neljä pelaajaa, lopuksi kahdeksan pelaajaa. Saimme onneksi yhdistettyä joukkueet Interaktion kanssa jotta saimme pelit pelattua. Tapahtumasta informoitiin hyvissä ajoin, mutta muiden vapputapahtumien, aamuisen ajankohdan, ja Tapparan Suomen mestaruuden takia paikalle oli vaikea saada väkeä. Tapahtuma oli Iltakoululle maksullinen, joten jäsenistölle tulisi painottaa ilmoittautumisien sitovuutta. Myös vappuviikoilla järjestettäviin liikuntatapahtumiin tulisi jatkossa kartoittaa ajoissa tarpeeksi osallistujia. Itse peleissä oli kuitenkin hauskaa ja tapahtuma oli onnistunut.

1. Harjoitteluseminaari 27.4.

Tapahtuma oli onnistunut, osallistujia oli kuitenkin vähän, noin kymmenen puhujien lisäksi. Paikalla olivat Hiski Haukkala kertomassa harjoittelusta osana politiikan tutkimuksen opintoja, JKK:n opintosihteeri Tuukka Savimäki kertomassa käytännön vinkkejä harjoitteluun hakemiseen sekä opiskelijaedustajat Harri Toikkanen kertomassa Suomen suurlähetystöstä Iranissa, Heljä Ossa kertomassa Henna Virkkusen avustajan harjoittelusta Brysselissä, sekä Lara Anastasiou kertomassa harjoittelustaan Ulkoministeriössä. Jatkossa suositellaan, että kevään harjoitteluseminaaria ei järjestettäisi vappuviikoilla. Harkitaan seminaarin järjestämistä myös syksyllä.

1. Pubryömintää + Rajaportin sauna 27.4.

Osallistujia oli vaihtelevasti 12-40. Tapahtumassa kierrettiin seuraavat kohteet: Salhojankadun Pub, Pikilinna, Kievari Kahdet Kasvot, Maja/Talo, Rajaportti, sekä jatkot Vastavirta-klubilla. Positiivista palautetta tuli hyvistä pubeista ja alennuksista. Tapahtuma oli onnistunut, ja järjestämistä uudestaan esimerkiksi loppuvuodesta voidaan pohtia.

1. Picnic + Särkän Märkä 28.4.

Etkoille osallistui mukavasti, noin 25 iltakoululaista hengaamaan puistossa hyvässä yhteishengessä pelien ja viinin parissa. Särkän Märkä tarjosi sitä mitä odotettiinkin ja jatkopaikaksi oli valikoitunut Union, jossa Kasmir oli illan tähtenä. Särkän Märkään lippuja myytiin 49 jäsenistölle ja 11 ulkopuolisille. Ensi vuodelle suunnitellaan ostettavaksi Iltakoululle vain 50 lippua. Lippujen myyntiin ja merkintöihin vaaditaan jatkossa tarkkuutta.

1. V\*tusti liitua 29.4

Kulttuurivastaavaa siteeraten: Pakkahuoneenaukiolle levitettiin paperi, jolle 11 iltakoululaista kävi piirtämässä. Lopputuote oli kaunis ja löytyy aj-tilasta lievästi sensuroituna.

1. Vappusitsit 30.4.

Palaute tapahtumasta oli positiivista ja toastit Jasmin ja Milja hoitivat roolinsa mallikkaasti. Sitsaajia oli ilmoittautunut 130. Kokemus Messukylän varaamisesta yms. oli ongelmaton verrattuna aiempiin vuosiin.

1. Vapun lopetus 1.5.

Rentoa hengailua aurinkoisessa Koskipuistossa. Paikalla oli noin 30 ihmistä. Selviytymispussi, joka sisälsi Twix-patukan, omenan ja Redbullin, sai kiitosta.

1. Simaa ja tippaleipiä 2.5.

Tilaisuudessa esiteltiin Iltakoulun lukuvuosipalaute 2015/2016. Yhdestä kriittisestä palautteesta nousi keskustelua ja asia on selvitetty henkilökunnan kanssa

*Roope Tukia poistuu ajassa 14.37.*

1. Tulevat tapahtumat
   1. Korkeakouluopiskelijaksi Tampereelle 10.5.

Tapahtuman budjetiksi päätetään 5e visailun palkinnoksi.

* 1. Liikuntatapahtuma 11.5.

Varattu tunnin kiipeilyvuoro Tampereen kiipeilykeskukseen. Omakustanteinen (10e) tapahtuma ja mukaan mahtuu 30 henkilöä. Mukana on ohjaaja.

* 1. Valmennuskurssin tutustumisilta 12.5.

Järjestetään Mallashovissa ja paikalle arvioidaan tulevan noin 40-50 ihmistä.

* 1. Muut tulevat tapahtumat

Ei muita esille tulevia asioita.

1. Hiiriviikot

Hiiriviikkojen ohjelma kassassa ja viimeinen tutortapaaminen tältä vuodelta tulossa. Asiat ovat hoidossa.

1. Kansainvälisyys ja kehitysyhteistyö

JKY:n ainejärjestöjen kv-vastaavat ovat yhdessä suunnitelleet uuden, päivitetyn tervetuliaiskirjeen vaihtareille. Kirje lähetetään heille hyväksymiskirjeen yhteydessä ja siihen lisätään myös kysely, jolla pyritään selvittämään toiveita liittyen harrastuksiin ja tapahtumiin. Lisäksi kv-vastaavat ovat samalla kokoonpanolla suunnitelleet syksylle koko JKK:n laajuista hengailuiltaa vaihtareille ja tutoreille, jonne muutkin halukkaat ovat tervetulleita. Mahdollinen ajankohta olisi tiistai 23.8., mikäli Klubin saadaan vuokrattua ilmaiseksi. Myös syksyn kv-sitsien ajankohtaa on pyritty selvittämään, mutta mitään ei olla vielä lyöty lukkoon.

*Netta Mäkisalo ja Jasmin Assulin poistuvat ajassa 15.50.*

1. Kulttuuri

Kulttuurisektorilla tällä hetkellä suunnittelua syksyn bussirundia varten.

1. Liikunta

Liikuntavastaava laittaa kyselyä syksyn salivuoroista. Päätetään järjestää kuukausittainen lajikokeilu Iltakoululle.

1. Työelämä- ja varainhankinta

Yritykset eivät näe yhteistyötä Iltakoulun kanssa kannattavana, DNA ja Vattenfall jäljellä kysyttäväksi fuksikirjediiliin.

1. Alumnitoiminta

28.5. järjestetään alumnien ”get together”. Roope Tukia edustaa Iltakoulua. Tapahtuma sisältää "laitosetkot" alkaen klo 13 Pinni A:ssa. Tervetulleita ovat myös nykyiset opiskelijat, Roope Tukia infoaa tästä Politologit-listalle. Varsinaisessa tapahtumassa käsitellään alumnien omia käsityksiä yhdistyksen toiminnasta sekä selvitetään yhteistyömuotoja Iltakoulun suuntaan. Hinta on 35e/henkilö ja päätetään korvata se kokonaisuudessaan.

1. Ainejärjestötila ja tutorointi

Aj-tilassa päivystämisen kanssa on ongelmia, sillä päivystäjiä ei aina meinaa löytyä.

1. Tiedotus

Tiedotusvastaava painottaa hallituslaisten osallistumista kuvien ottamiseen tapahtumissa ja niiden jakamiseen, sillä yksi ihminen ei millään ehdi kaikkialle. Muun muassa hallituslaisten Instagram-tilien linkittäminen suoraan Iltakoulu ry:n tiliin helpottaa Instagramin käyttöä. Kesätehtäväksi tiedotukseen liittyen jää iltakoulu.org:in englanninkielisen sisällön lisääminen, sillä sitä ei ole keväällä tehty suunnitelmista huolimatta. Esimerkiksi kulttuurista, liikunnasta ja tapahtumista tehdään omat englanninkieliset sivut “in English” -osioon.

1. Valmennuskurssi

Kurssille on 21 osallistujaa ja 13 materiaalipakettia.

1. Muut esille tulevat asiat

Ei muita esille tulevia asioita.

1. Seuraavan kokouksen ajankohta

Seuraavan kokouksen ajankohta päätetään myöhemmin.

1. Kokouksen päättäminen

Kokous päätetään ajassa 16.47.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Markus Rahja, puheenjohtaja Nanni Hiltunen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jasmin Assulin, pöytäkirjantarkastaja Johannes Ahvo, pöytäkirjantarkastaja